ПРОТОКОЛ № 10
от заседанието на Комисия „Международна дейност” на ВСС, 
проведено на 02.03.2016 г.

	Днес, 02.03.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова
				       Михаил Кожарев
				       Милка Итова - отсъства

	На заседанието присъстват експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Проект на програма във връзка с организирането на тридневна конференция с международно участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Не присъства Милка Итова.

Не се разглежда точката, съгласно решение на комисия „Международна дейност” по протокол № 46/18.11.2015 г.  

2. ОТНОСНО: Командироване на представители на съдебната власт за участие в 58-та среща на Европейската съдебна мрежа по граждански и търговски дела, която ще се проведе на 14 - 15 март 2016 г. в гр. Брюксел, Белгия.

Комисия „Международна дейност”
Р Е Ш И:

	2.1 НЕ ОДОБРЯВА предложението Богдана Желявска – съдия в Софийски градски съд и национално лице за контакт към ЕСМГТД – граждански дела, да бъде командирована за участие в срещата.

2.2 Възлага на експертите от дирекция „Международна дейност” да се свържат с всички членове на Националната съдебна мрежа по граждански и търговски дела, за да проучат възможността дали някои от тях може да вземе участие в срещата.

2.3 В случай, че няма друг желаещ участик след изпълнение на решение на комисията по т. 2.2 ПРЕДЛАГА НА ВСС да възложи на Главния секретар на ВСС да командирова за участие в 58-та среща на членовете на Европейската съдебна мрежа по граждански и търговски дела, която ще се проведе в гр. Брюксел, Белгия за периода 14-16 март 2016 г.: 
- Валери Михайлов - директор на Дирекция "Информационни технологии и съдебна статистика" в Администрацията на ВСС.

2.4 Пътните разходи и разходите за две нощувки са за сметка на организаторите на срещата. 

2.5 Разходите за дневни пари за 3 дни, както и разходите за медицински застраховки са за сметка на Висшия съдебен съвет. 

2.6 Изпраща преписката на комисия „Бюджет и финанси” за сведение и по компетентност.

Предложението да се внесе на заседание на ВСС на 10.03.2016 г. като допълнителна точка.

9. ОТНОСНО: Писмо от Министерство на правосъдието относно финансова обосновка на дейностите предложени от ВСС в Плана за действие за 2016 г.

 	При обсъждането присъства Маргарита Радкова – директор на дирекция „Финанси и бюджет” в АВСС.

Комисия „Международна дейност”
Р Е Ш И:

9.1 Възлага на Димитър Тончев – главен секретар на ВСС да проведе обсъждане с директорите и експертите на дирекциите в АВСС: дирекция „Финанси и бюджет”, „Информационни технологии и съдебна статистика”, „Дисциплинарна дейност”, „Атестиране на магистрати” и експертите към Комисия по анализ и отчитане степента на натовареност на органите на съдебната власт на 07.03.2016 г., понеделник относно исканата от Министерство на правосъдието финансова обосновка на дейностите предложени от ВСС в Плана за действие за 2016 г.

9.2 Да се уведомят за решението по т. 9.1 председателите на: Комисия „Бюджет и финанси”, Комисия по предложенията и атестирането на съдии, прокурори и следователи, комисия „Професионална квалификация, информационни технологии и статистика”, Комисия по дисциплинарните производства и Комисия по анализ и отчитане степента на натовареност на органите на съдебната власт.

	3. ОТНОСНО: Писмо от Министерство на правосъдието с приложена информация за участие на български магистрати в Лятната академия на Международната академия за противодействие на корупцията (IACA), която ще се проведе в периода 1-8 юли 2016 г., в гр. Лаксенбург, Австрия.

Комисия „Международна дейност”
Р Е Ш И:

3.1 Приема за сведение проект на обява за кандидатстване в Лятната академия на Международната академия за противодействие на корупцията (IACA), която ще се проведе в периода 1-8 юли 2016 г., в гр. Лаксенбург, Австрия. Таксата за участие, в размер на 1950 евро, следва да бъде за сметка на участниците.

3.2 ОБЯВАТА за кандидатстване  в Лятната академия на Международната академия за противодействие на корупцията (IACA) да се публикува на Интернет страницата на ВСС, раздел „Съобщения“.

4. ОТНОСНО: Определяне на участник в семинар за служители, организиран от Европейската мрежа на съдебните съвети (ЕМСС), който ще се проведе в гр. Брюксел, Белгия.

Комисия „Международна дейност”
Р Е Ш И:

4.1 ОПРЕДЕЛЯ Руслана Вълчева – старши експерт „Международна дейност“, за участие в семинар за служители, организиран от Европейската мрежа на съдебните съвети (ЕМСС), който ще се проведе в гр. Брюксел, Белгия. 
4.2 Да се уведоми главният секретар на ВСС за решението.

5. ОТНОСНО: Писмо от Седрик Визар де Бокарме – председател на Консултативния съвет на Европейските прокурори (КСЕП) в отговор на писмо от ВСС, изпратено в изпълнение на решение на ВСС по Протокол № 53/27.10.2015 г., д. т. 2.

Комисия „Международна дейност”
Р Е Ш И:

5.1 ПРИЕМА ЗА ЗАПОЗНАВАНЕ отговора от Консултативния съвет на Европейските прокурори. 

5.2 Писмото от Седрик Визар де Бокарме – председател на Консултативния съвет на Европейските прокурори (КСЕП), в отговор на писмо от ВСС, изпратено в изпълнение на решение на ВСС по Протокол № 53/27.10.2015 г., д. т. 2, да се предостави на всички членове на ВСС, за запознаване. 

РАЗНИ:

6. ОТНОСНО: Писмо от Роналд ван ден Хоогън – програмен мениджър електронно правосъдие, с приложена покана за Конференция на тема „Електронно правосъдие и e-CODEX”, която ще се проведе на 19-20 май 2016 г. в гр. Амстердам, Кралство Нидерладния.
Комисия „Международна дейност”
Р Е Ш И:

6.1 ПРЕДЛАГА НА ВСС да командирова за участие в Конференция на тема „Електронно правосъдие и e-CODEX”, за периода 18-21 май 2016 г. в гр. Амстердам, Кралство Нидерландия, Соня Найденова – член на ВСС и член на Изпълнителния борд на Европейската мрежа на съдебните съвети (ЕМСС);

6.2 Пътните разходи, както и разходите за 3 нощувки са за сметка на ЕМСС. 

6.3 Разходите за дневни пари за 4 дни, както и разходите за медицинска застраховка са за сметка на Висшия съдебен съвет.
 
6.4 ИЗПРАЩА преписката на комисия „Бюджет и финанси” за сведение и по компетентност.

Предложението да се внесе на заседание на ВСС на 17.03.2016 г.

7. ОТНОСНО: Извлечение от решение на комисия „Публична комуникация” по протокол № 8/23.02.2016 г. относно информация за публикация в медиите за периода 17.02.2016 г. – 22.02.2016 г.

Комисия „Международна дейност”
Р Е Ш И:

7.1 Предлага на Димитър Узунов – представляващ ВСС, да се отправи покана за провеждане на информационна среща на членовете на Висшия съдебен съвет с посланиците на държавите-членки на Европейския съюз (ЕС), на Кралство Норвегия и на Съединените американски щати, както и с ръководителите на Представителството на Европейската комисия в Република България, която да се проведе през м. март 2016 г. 
7.2 Да се уведоми Димитър Узунов – представляващ ВСС за решението.

8. ОТНОСНО: Извлечение от решение на комисия „Публична комуникация” по протокол № 8/23.02.2016 г. относно писмо на Росица Трънкова – секретар на РГ 31”Европа 2020” с приложени одобрени структура и  график на Националната програма за реформи за 2016 г.
Комисия „Международна дейност”
Р Е Ш И:

8.1 Приема за сведение извлечение от решение на комисия „Публична комуникация” по протокол № 8/23.02.2016 г. относно писмо на Росица Трънкова – секретар на РГ 31”Европа 2020” с приложени одобрени структура и  график на Националната програма за реформи за 2016 г.

                                 ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА